El Casal Jove acull este cap de setmana les jornades del Fòrum Enllaços “Espai de diàleg i activitats per a famílies amb nadons i xiquets”
01 de juny 2017

 ​![](/media/nl0nlyhf/96_c_foroenlaces.jpg)

Este matí s'han presentat en el Casal Jove les jornades del Fòrum Enllaços _Espai de diàleg i activitats per a famílies amb nadons i xiquets_, que es desenvoluparan al llarg d’este cap de setmana. Fòrum Enllaços és un col·lectiu sense ànim de lucre compromés amb la criança i educació dels fills i filles amb vocació de servei públic de la població de Sagunt. 

L'Ajuntament de Sagunt, des de la regidoria de Joventut, col·labora en la realització d'estes jornades que començaran divendres 2, a les 18 hores, amb la conferència/col·loqui _Rabieta__s y gestión emocional_, impartida pel psicòleg Alberto Soler. Les activitats continuaran dissabte durant tot el matí amb taules redones i tallers. Els temes a tractar són l'alimentació saludable, la lactància, l'embaràs i el part; per la seua banda, els tallers consisteixen en conta-contes, ioga en família, música per a nadons i primers auxilis. Totes les activitats són gratuïtes i cal inscriure’s per a participar-hi. 

A més, durant els dos dies hi haurà una mostra fotogràfica sobre lactància, per la fotògrafa i comunicadora social Mery Alin, així com estands informatius sobre lactància i criança, jocs i activitats i un berenar saludable. 

L'objectiu del Fòrum Enllaços és acompanyar i donar suport uns a uns altres en les diferents etapes de la maternitat i paternitat, afavorint el desenvolupament saludable dels xiquets i xiquetes, millorant així la societat. Així, amb este tipus d'activitats el Fòrum Enllaços busca fomentar els vincles intensos que s'estableixen entre mares i pares amb fills i filles, a més de crear llaços d'amistat i companyonia solidària entre les famílies que formen el col·lectiu i que ofereixen eixe enllaç amigable amb la resta de la comunitat.

![](/media/t2pbvxye/95-cartel-enlaces.jpg) 

*   [](http://www.facebook.com/sharer.php?u=https://aytosagunto.es/va/actualitat/el-casal-jove-acull-este-cap-de-setmana-les-jornades-del-forum-enllacos-espai-de-dialeg-i-activitats-per-a-families-amb-nadons-i-xiquets/ "Facebook")
*   [](http://twitter.com/share?url=https://aytosagunto.es/va/actualitat/el-casal-jove-acull-este-cap-de-setmana-les-jornades-del-forum-enllacos-espai-de-dialeg-i-activitats-per-a-families-amb-nadons-i-xiquets/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-casal-jove-acull-este-cap-de-setmana-les-jornades-del-forum-enllacos-espai-de-dialeg-i-activitats-per-a-families-amb-nadons-i-xiquets/ "Linked In")
*   [](mailto:?body=https://aytosagunto.es/va/actualitat/el-casal-jove-acull-este-cap-de-setmana-les-jornades-del-forum-enllacos-espai-de-dialeg-i-activitats-per-a-families-amb-nadons-i-xiquets/)